ועדת הפנים ואיכות הסביבה, כנסת 16, פרוטוקול מספר 211, 2004-05-24 10:00

חמי דורון: אני פותח את הישיבה.

חמי דורון: על סדר היום אישור התיקונים לתקנות הבטיחות במקומו ציבוריים (אסיפות)(תיקון).

חמי דורון: זה בעקבות הישיבה הקודמת שבה ביקשנו תיקונים, וכאן יש לנו את התיקונים של הגברת רחל גוטליב מהמשרד לביטחון פנים.

חמי דורון: אני מבין שזה מקובל גם על השאר, נכון?

חמי דורון: האם שאר המשרדים צריכים לתת לנו תיקונים שלהם?

עידו בן יצחק: זה מה שהם שלחו.

חמי דורון: משרד הפנים, האם מבחינתם זה בסדר?

יחזקאל לביא: אני לא יודע שמשרד הפנים היה צריך לתת פה תיקונים.

יחזקאל לביא: לא נתבקשנו.

חמי דורון: זאת אומרת, שני התיקונים שאנחנו ביקשנו ממשרד ה- - -

יחזקאל לביא: לא העירו לי הערות עליהם.

חמי דורון: אז זה בסדר.

חמי דורון: זה כנראה מקובל גם עליהם.

חמי דורון: בתקנת משנה (א) המילה "אחראי" תימחק ואחרי המילה "שוטר" יבוא או "מארגן אירוע ספורט", אז זה בסדר.

חמי דורון: בתקנה משנה (ב) –הסיפא "אלא אם כן" תימחק, וזה בסדר.

חמי דורון: היא נתנה הגדרה של מארגן והיא: "יושב-ראש קבוצת הספורט המארחת את אירועי הספורט או יושב-ראש "התאחדות אגודת הספורט", ה"איגוד", או "ארגון הספורט", כמשמעותם בחוק הספורט.

חמי דורון: זה בסדר גמור.

חמי דורון: לי אין בעיה עם זה.

חמי דורון: גברתי היועצת המשפטית, האם יש לך איזשהי הערה?

מירי פרנקל שור: לי אין הערות.

חמי דורון: אם כך, אנחנו מאשרים את התקנות האלה.

חמי דורון: אני רואה שהם ביקשו שזה יועבר עוד השבוע.

חמי דורון: היא שלחה את המכתב ב-18 במאי 2004.

חמי דורון: זאת אומרת, המכתב נשלח ביום חמישי.

חמי דורון: אני מצביע, אני מאשר את תקנות הבטיחות במקומות ציבוריים (אסיפות) (תיקון).

חמי דורון: הישיבה נעולה.